নভেম্বরে বোঝা গেল, এই শক্তি সৃষ্টি করার জন্য ঘোষিত ‘পূর্ণাঙ্গ বাস্তুতান্ত্রিক দৃষ্টিভঙ্গি’র মধ্যে রয়েছে নগর-বাস্তুতন্ত্রটি কিছু দিনের জন্য ধ্বংস করে দেওয়া এবং ব্যাঙ্ক থেকে উপভোক্তাদের নগদ তোলার ব্যাপারটিকে সংকুচিত করে নগদের বাজারটিকে একটু একটু করে শুকিয়ে ফেলা। পুরো ফল পেতে হলে আঘাতটি যে হঠাৎ করে করা দরকার তা বুঝে ‘বিয়ন্ড ক্যাশ’ সমীক্ষা রিপোর্ট প্রকাশ্যে আনা হয়নি এবং ‘ক্যাটালিস্ট’-এর প্রবক্তারা তাঁদের পরিকল্পনা খোলাখুলি বলতে পারেননি। নিজেদের লুকিয়ে রাখতে ধূর্ত চাতুরির আশ্রয় নেন তাঁরা। বিশেষজ্ঞদের মতামত শোনা-সহ নানা প্রয়োজনীয় প্রস্তুতি চালানোর কথা তাঁরা প্রকাশ্যে বলেন। তাঁরা আগাগোড়া সীমিত ক্ষেত্রে পরীক্ষার কথা বলে এসেছেন। তাঁরা ওপরে ওপরে দেখিয়ে এসেছেন এটাই তাঁদের পরিকল্পনা।